# Plaques de matrícula de Suïssa

Les plaques de matrícula dels vehicles de Suïssa es componen de dues lletres que indiquen el codi del cantó i un màxim de sis xifres (per exemple, FR 123456). A les plaques posteriors es col·loca l'escut federal a la part esquerra i el del cantó a la dreta ( ZH·123456 ). Els caràcters són de color negre sobre fons reflectant blanc i cada tres xifres es deixa un espai lleugerament més gran per a una major llegibilitat.

## Mides

Les mides de les plaques són:
* Placa frontal rectangular: de 300 mm x 80 mm.
* Placa posterior rectangular: de 500 mm x 110 mm.
* Placa posterior quadrada: de 300 mm x 160 mm.

## Tipografia

Les matrícules utilitzen una tipografia que mostra diverses influències. Pren com a base la tipografia DIN 1415 per a caràcters com la C, G, O i Q les quals retenen les formes rodones de l'estàndard DIN, mentre que per a caràcters com la B, D, P i R que tenen formes més quadrades, similars a les tipografies de les plaques de França i de Gran Bretanya. Algunes xifres com el 6, 7 o 9 mostren línies de forma ovalada lleugerament similar a les que s'observen a les plaques nord-americanes, mentre que la forma del zero amb una base més ample que la part superior recorda la lletra O de la tipografia alemanya FE-Schrift.

## Codificació

La següent taula mostra el codi i l'escut corresponent a cadascun dels cantons suïssos.
| Codi | Nom del cantó (en l'idioma oficial) |
| AG | Aargau |
| AI | Appenzell Inner-Rhoden |
| AR | Appenzell Ausser-Rhoden |
| BE | Bern |
| BL | Basel-Landschaft |
| BS | Basel-Stadt |
| FR | Freiburg/Fribourg |
| GE | République et Canton de Genève |
| GL | Glarus |
| GR | Grischun/Graubünden/Grigioni |
| JU | Jura |
| LU | Luzern |
| NE | Neuchâtel |
| NW | Nidwalden |
| OW | Obwalden |
| SG | Sankt Gallen |
| SH | Schaffhausen |
| SO | Solothurn |
| SZ | Schwyz |
| TG | Thurgau |
| TI | Repubblica e Cantone Ticino |
| UR | Uri |
| VD | Vaud |
| VS | Valais/Wallis |
| ZG | Zug |
| ZH | Zürich |

## Altres tipus
### Ciclomotors

Els ciclomotors porten també una sola placa posterior amb el codi del cantó i una sèrie de sis xifres sobre fons groc.

### Motocicletes

Les motocicletes porten una sola placa posterior d'igual format que la dels vehicles, però de mides 180 mm x 140 mm (format quadrat).

### Diplomàtiques

Els vehicles diplomàtics d'ambaixades o del personal diplomàtic porten el mateix tipus de plaques però aquestes comencen per les lletres CD, CC o AT en blanc sobre fons blau i la resta de la matrícula de fons blanc porta el codi del cantó i dos grups de xifres separades per un espai (per exemple, CD GE 12 345). El segon grup de xifres indica l'estat de pertinença del vehicle.

### Personalitzades

El propietari d'un vehicle pot sol·licitar una matrícula personalitzada, la qual pot està formada per una sèrie d'una a cinc xifres.

### Temporals

Les plaques temporals porten al costat dret, una marca de control de color vermell que mostra la data de caducitat. En petit i en color blanc s'indica l'any i en gran i en color negre s'indica el mes de l'any (a la imatge, la data de caducitat seria el febrer de 2019).

### Militars

Els vehicles militars porten plaques posteriors amb l'escut suís seguit d'una M (abreviatura de "Militar") i diverses xifres en blanc sobre fons negre. Les xifres s'assignen segons el tipus de vehicle i la quantitat. Les plaques davanteres no porten l'escut.

## Colors de fons

A més a més, en molts cantons és possible trobar plaques amb el mateix número de matrícula però en diferent color de fons. El color s'utilitza per indicar un ús diferent o tipus de vehicle concret.
El color blanc s'utilitza per als vehicles particulars, motos, camions, autobusos i remolcs.
El color blau s'utilitza per als vehicles de treball, com són els de construcció o els de bombers.
El color verd s'utilitza per als vehicles agrícoles, com els tractors.
El color groc s'utilitza per als vehicles lleugers amb velocitat limitada a 45km/h, com són els escúters.
El color marró s'utilitza per a vehicles especials per la seva mida, pes o dimensions, com les grues o excavadores.
El color negre s'utilitza per als vehicles militars.

## Referències

* ↑ «Ordonnance réglant l'admission des personnes et des véhicules à la circulation routière, Art. 84 Système de numérotation». [Consulta: 7 juliol 2015]. (francès)
* ↑ «Echange de plaques (format)». Arxivat de l'original el 10 de juliol 2015. [Consulta: 7 juliol 2015]. (francès)
* ↑ «Numberplate Switzerland». [Consulta: 6 juliol 2015].(anglès)
* ↑ «Ordonnance réglant l'admission des personnes et des véhicules à la circulation routière, Art. 82 Sortes de plaques». [Consulta: 7 juliol 2015]. (francès)
* ↑ «Plaques cyclomoteurs». [Consulta: 7 juliol 2015]. (francès)
* ↑ «Plaques à combinaison particulière». Arxivat de l'original el 10 de juliol 2015. [Consulta: 6 juliol 2015].(francès)

## Enllaços externs

* Europlates: License Plates of Switzerland (anglès)